open-index/open-wikipedia-markdown huggingface dataset:
Tong

Ang **mga tong** (Ingles: *tongs*) ay isang paris o tambalan ng gamit pang-laboratoryong ginagamit pang-ipit at panghawak sa mga bagay na mainit o malamig, katulad ng sa pagluluto. Isa itong halimbawa ng dalawit.  Puwede rin itong gamitin bilang pang-hawak ng uling sa pagbabarbekyu. Maraming disenyo ang mga tong, katulad ng mga *lazy-tong* (literal na "(pang)tamad na tong") na parang gunting ang katawan pero mas mahaba ang puwedeng maabot na distansiya nito.  Isang halimbawa nito ang panghawak ng tubong pangsubok na pang-ipit o pangtangan ng mainit o malamig na tubong pangsubok.

Kategorya:Mga kagamitang panglaboratoryo
Kategorya:Mga kasangkapan sa pagluluto
Modi'in-Maccabim-Re'ut

Ang ''' Lungsod ng Modi'in-Maccabim-Re'ut  ''' ay isang lungsod sa bansang Israel.

----

Kaurian:Mga lungsod sa Israel
Nof HaGalil

Ang **Nof HaGalil** (, lit. *Tanaw ng Galilea*; ) ay isang lungsod sa Hilagang Distrito ng Israel na may populasyon na 41,169 noong 2018. Naitatag noong 1957 bilang **Nazareth Illit** (), binalak ito bilang isang bayang Hudyo na tinatanaw ang Arabeng lungsod ng Nazaret at ang Lambak ng Jezreel. Noong 2017, 23% ng populasyon ng lungsod ay Arabe. Napalitan ang pangalan nito noong 2019 sa "Nof HaGalil" pagkatapos ng isang plebesito na kung saan ang 80% ng mga botante ay sinang-ayunan ang pagpalit ng pangalan.

## Mga sanggunian
Kategorya:Mga pamayanan sa Israel
Wikaing Gyeongsang

Ang **Wikaing Gyeongsang** ay isang diyalekto o wikain ng Wikang Koreano na kadalasang ginagamit sa rehiyon ng Yeongnam kabilang ang mga lalawigan ng Hilaga at Timog Gyeongsang. Ang Wikang Gyeongsang ay tinuturing na direktang nanggaling sa Wikang Silla ng mga tagapagsalita ng Koreano. Ang mataas na tono sa pagbibigkas ay ang nagpapaiba sa Wikang Gyeongsang mula sa tunay na Wikang Koreano. Higit kumulang sa sampung milyong Koreano ang nakakapagsalita ng Wikang Gyeongsang.

Marami rin pagkakaiba ang Wikang Gyeongsang sa bawat lugar sa rehiyon ng Yeongnam. Ang katutubong tagapagsalita ay malalaman ang taga Daegu mula sa taga Busan. Ang anyong pangwika ay halos pareho sa kahabaan ng Ilog Nakdong ngunit naiiba na sa bandang Busan, Jinju, at Pohang, at maging sa silangang bahagi ng Bundok Jiri.

## Huling Kasysayan
Mula sa rehimen ni Park Chung Hee hanggang kay Kim Young Sam (1961-1997), ang Wikang Gyeongsang ay may kataasang impormal sa lahat ng ibang diyalekto sa dahilang ang lahat ng naging pangulo ay mga katutubo ng Lalawigan ng Gyeongsang.

## Kawing Panlabas
*The characteristics of the North Gyeongsang Dialect  (sa Koreano)

Gyeongsang
Anqing

Ang ** Lungsod ng Anqing ** ay isang lungsod sa probinsiya ng Anhui sa bansang Tsina.

## Subdibisyon
{{Wikidata list|sparql=
SELECT ?item 
WHERE 
{
  wd:Q360374 wdt:P150 ?item .
}
|columns=P442:Kodigo,label:Pangalan,label/zh:Pangalang Tsino,P31:Uri,P2046:Lawak (km2),P1082:Populasyon,P1082/P585:Taon
|section=
|min_section=3
|sort=label
|links=text
|thumb=128
|autolist=fallback
}}

Kategorya:Mga lungsod sa Anhui
Talaan ng mga lungsod at bayan sa Rusya

Ito ay isang **talaan ng mga lungsod at bayan sa Rusya**. Ayon sa datos ng 2010 Sensus ng Rusya, mayroong 1,110 lungsod at bayan. Pagkaraan ng senso, Innopolis, isang bayan sa Tatarstan, ay itinatag noong 2012 at binigyan ng estadong bayan (*town status*) noong 2014.                                                       

## A 
## B 
## C 
## D 
## E 
## F 
## G 
## I 
## K 
## L 
## M 
## N 
## O 
## P 
## R 
## S 
## T 
## U 
## V 
## Y 
## Z 
## Tingnan din
* Talaan ng mga lungsod sa Rusya ayon sa populasyon
* Mga uri ng mga tinitirhang pamayanan sa Rusya

## Mga sanggunian
## Mga ugnay panlabas
* List of all places in Russia (2002 census) 
* Russian places with 2002 census population data (Excel file)

Rusya
Rusya
*
Huainan

Ang **Huainan** ay isang antas-prepektura na lungsod na may 2,334,000 katao sa gitnang Anhui, Tsina. Ipinangalan ito mula sa Prinsipalidad ng Huainan noong panahong Han. Hinahangganan nito ang panlalawigang kabisera ng Hefei sa timog, Lu'an sa timog-kanluran, Fuyang sa kanluran, Bozhou sa hilagang-kanluran, Bengbu sa hilagang-silangan, at Chuzhou sa silangan. Isa ang Huainan sa kaibuturang mga lungsod ng *Hefei Metropolitan Circle*, at kilala ito sa industriyang karbón (*coal*) at sa mga *thermal power station*. Ang *built-up area* nito ay may 1,938,212 katao noong 2010. Ang bulaklak ng lungsod nito ay Tsinong rosas (*Rosa chinensis*), at ang puno ng lungsod nito ay ang *Old-World Plane Tree* (*Platanus orientalis*). Itinuturing din itong lugar ng pagsibol ng tokwa.

## Heograpiya
Ang sentrong urbano ng antas-prepektura na lungsod ay nasa isang kapatagan sa katimugang pampang ng Ilog Huai at hinahangganan ng Lawa ng Gaotong sa silangan at kagubatang burol na lugar sa timog. Sa kanluran naman ang Distrito ng Bagongshan at ang Shou County.

### Mga paghahating pampangasiwaan
Ang antas-prepektura na lungsod ng Huainan ay nangangasiwa ng mga dibisyong antas-kondado, kasama ang limang mga distrito at dalawang mga kondado.

*Tianjia'an District ()
*Panji District ()
*Xiejiaji District ()
*Datong District ()
*Bagongshan District ()
*Fengtai County ()
*Shou County ()

Ang mga ito ay nahahati pa sa 66 na mga dibisyong antas-township, kasama ang 24 na mga bayan, 23 mga *township* at 19 na mga subdistrito.

;Sonang pagpapaunlad ng makabagong teknolohiya
* Shannan New Area ()

## Klima
## Ekonomiya
Isang pangunahing sentro ng pagmimina ng karbón ang Huainan, na may 43.28 milyong tonelada ng nagagawang bato noong 2006.

Ginanap sa lungsod ang ika-17 *China Tofu Cultural Festival* noong Setyembre 15–17, 2010, kasama ang *National Bean Products Exhibition*.

## Mga sanggunian
Kategorya:Mga lungsod sa Anhui
Yavne

Ang **Yavne** (Ebreo: יבנה‎; Kastila: *Jamnia*; Latin: *Iamnia*) ay isang lungsod sa Gitnang Distrito ng Israel. Dito naganap ang Konsilyo ng Jamnia. Sa maraming salin ng Biblia sa wikang Ingles, kilala ito bilang **Jabneh** . Noong panahon ng Greko-Romano, kilala ito bilang **Jamnia** ( *Iamníā*; ); sa Krusada bilang **Ibelin**; at bago ang 1948, bilang **Yibna** ().

## Kasaysayan
Isa ang Yavne sa pangunahing sinaunang mga lungsod sa katimugang kapatagang baybayin ng Israel, matatagpuan 20 km (12.43 mi) timog ng Jaffa, 15 km (9.32 mi) hilaga ng Ashdod, at 7 km (4.35 mi) silangan ng Mediteraneo.
## Mga sanggunian
## Mga panlabas na link
*Opisyal na sityo 
Kategorya:Mga pamayanan sa Israel
Kaurian:Lumang Tipan
Kaurian:Nevi’im
Quanzhou

Ang **Quanzhou**, maaaring tawagan bilang **Chinchew**, ay isang antas-prepektura na pantalang lungsod sa hilagang pampang ng Ilog Jin, sa tabi ng Kipot ng Taiwan sa lalawigan ng Fujian, Republikang Bayan ng Tsina. Ito ang pinakamalaking kalakhang rehiyon ng Fujian, na may lawak na  at, magmula noong 2010, may populasyon na 8,128,530 katao. Ang *built-up area* ay tahanan ng 6,107,475 katao at sinasaklaw ng mga distritong urbano ng Licheng, Fengze, at Luojiang; mga lungsod ng Jinjiang, Nan'an, at Shishi; kondado ng Hui'an; at ang Quanzhou District for Taiwanese Investment. Ang Quanzhou ay panlabindalawang *extended* na kalakhang pook sa Tsina noong 2010.

Ang Quanzhou ay ang pangunahing pantalan ng Tsina para sa dayuhang mga mangangalakal, na kumilala nito bilang **Zaiton**, mula ika-11 hanggang ika-14 na mga dantaon. Binisita ito nina Marco Polo at Ibn Battuta; pinuri ito ng kapuwang manggagalugad bilang isa pinakamaunlad at pinakamaluwalhating mga lungsod sa mundo. Ito ang baseng pandagat kung saang pangunahing inilunsad ang Imperyong Mongol ang mga pag-atake sa Hapon pati sa Java. Isa rin itong cosmopolitan center kalakip ng mga templong Budista at Hindu, mga moskeng Islam, at mga simbahang Kristiyano, kasama ang isang Katolikong katedral at mga Franciscanong bahay-pari. Isang di-matagumpay na himagsikan ay humantong sa walang-awang pagpaslang ng mga pamayanang banyaga ng lungsod noong 1357. Ang mga pagkalinsad ng ekonomiya—kabilang na ang pamimirata at ang labis na reaksiyon nito ng imperyo noong Ming at Qing—ay nagbawas ng kariwasaan nito. Lumipat ang Hapones na kalakal sa Ningbo at Zhapu, at pinahintulutan lamang ang banyagang kalakal sa Guangzhou. Naging isang sentro ng pagpuslit ng opyo ang Quanzhou noong ika-19 na dantaon ngunit ang  (ang pagdami at pagdagdag ng deposito ng banlik o *silt*) sa daungan nito ay sumagabal sa kalakal ng mas-malaking mga barko.

## Talababa
## Mga sanggunian
Kategorya:Mga lungsod sa Fujian
Foshan

Ang **Foshan**, alternatibong niroromanisado bilang **Fatshan**, ay isang antas-prepektura na lungsod sa gitnang bahagi ng lalawigan ng Guangdong, Tsina. Ang kabuuang prepektura ay sumasaklaw sa lawak na  at may populasyong urbano na humigit-kumulang 7.2 milyon noong 2012. Bumubuo itong bahagi ng kanlurang panig ng Sonang Ekonomiko ng Delta ng Ilog Perlas na kinabibilangan ng Guangzhou sa silangan at hilagang-silangan, at Zhongshan sa timog-silangan.

Itinuturing ang Foshan bilang tahanan ng operang Kantones, isang *genre* ng operang Tsino; Nanquan, isang sining pandigma; at pagsasayaw ng leon.

Noong Nobyembre 2002 isang uri ng Coronavirus ang sumiklab sa lungsod na sanhi ng SARS, Na nakapagtala ng kaso sa Tsina 5,327 at 349 na mga nasawi. 

## Pangalan
Ang *Fóshān* ay ang romanisasyong pinyin ng pangalang Tsino ng lungsod , batay sa pagbigkas ng Mandarin. Ang pagbaybay ng Postal Map na "Fatshan" ay nagmumula sa pampook na Kantonesna pagbigkas ng parehong pangalan. Kasama sa ibang mga romanisasyon ang **Fat-shan** at **Fat-shun**. Ang Foshan ay nagngangahulugang "BundokngBuddha" na tumutukoy sa isang burol malapit sa sentro ng bayan kung saang natuklasan ang tatlong mga lilok ng Buddha noong AD 628. Hindi ito tumutukoy sa mas-tanyag na estatwa ni Guanyin o Kwanyin sa Bundok Xiqiao, na hindi isang Buddha. Lumaki ang bayan sa paligid ng isang kalapit na monasteryong nawasak noong 1391.

## Mga paghahating pang-administratibo
Nangangasiwa ang antas-prepektura na lungsod ng Foshan ng limang mga dibisyong antas-kondado, lahat ay mga distrito.

|-
|

|}

Ang mga ito ay nahahati pa sa 32 mga dibisyong antas-township, kasama ang 11 mga subdistrito at 21 mga bayan.

Malapit ang Foshan sa Guangzhou at itinuturing na napakahalaga ang ugnayan nito sa Guangzhou. Dahil diyan, ito ay bahagi ng Delta ng Ilog Perlas at metropolis ng Malawakang Pook ng Look ng Guangdong-Hong Kong-Macau na nakasentro sa Guangzhou.

## Mga kapatid na lungsod
*  Itami, Hyōgo Hapon
*  La Possession, Réunion, Pransiya (mula noong 1989)
*  Port Louis, Mauritius
*  Oakland, California, Estados Unidos
*  Markham, Ontario, Canada (*Friendly co-operative*)
*  Townsville, Queensland, Australya
*  Medway, Nagkakaisang Kaharian
*  Starogard Gdański, Polonya
*  St. George's, Grenada
*  Ingolstadt, Bavaria, Alemanya (mula noong 2013)

## Mga sanggunian
## Mga kawing panlabas
* 

Kategorya:Mga pamayanan sa Tsina
Xiamen

Ang **Xiamen** (厦门) maaaring tawagan sa pagbigkas na Hokkien bilang **Amoy** [e˨˩ bŋ̍˨˨ ʨʰi˨˨], ay isang sub-probinsiyal na lungsod sa timog-silangang bahagi ng lalawigan ng Fujian, Republikang Bayan ng Tsina, sa tabi ng Kipot ng Taiwan. Nahahati ito sa anim na mga distrito: Huli, Siming, Jimei, Tong'an, Haicang, at Xiang'an. Magkasamang sumasaklaw ang mga ito sa lawak na  na may populasyon ng 3,531,347 katao noong 2010. Lumawak ang urbanisadong pook ng lungsod mula sa orihinal na pulo nito upang masama ang mga bahagi ng lahat ng anim na mga distrito, na may kabuuang populasyon na 1,861,289 katao. Ang lugar na ito ay nakaugnay sa Quanzhou sa hilaga at sa Zhangzhou sa kanluran, kaya bumubuo ito sa isang daklungsod na may higit na limang milyong katao. Ang Jinmen o Kapuluang Kinmen na pinamamahalaan ng Republika ng Tsina ay nasa layong hindi hihigit sa  mula rito.

Ang Pulo ng Xiamen ay may isang likas na daungan sa Look ng Yundang, ngunit ang pandaigdigang kalakalan ng Fujian ay matagal nang pinahintulutan lamang sa Quanzhou o sa Guangzhou sa lalawigan ng Guangdong. Dahil sa  (ang pag-ipon o pagdami ng banlik o *silt*) sa daungan ng Quanzhou, iginiit ng mga Briton na buksan ang Xiamen bilang isa sa mga pantalan para sa pandaigdigang kalakalan sa isang kasunduang nagwakas sa Unang Digmaang Opyo noong 1842. Sa ilalim ng Qing, kapuwa bago at kasunod ng digmaan, mayroon malakihang pangingibang-bayan ng mga Tsino mula katimugang Fujian na nagpalaganap ng mga pamayanang Hokkien sa Singgapur, Malaysia (lalo na sa Penang), Indonesya (Medan at Lalawigan ng Riau) at sa Pilipinas. Ang mga Tsino sa ibayong-dagat ay patuloy na sumusuporta sa mga institusyong pang-edukasyon at pangkalinangan ng  Xiamen. Bilang bahagi ng Opening Up Policy sa ilalim ni Deng Xiaoping, ang Xiamen ay naging isa sa unang apat na mga *special economic zones* ng Tsina na binuksan para sa dayuhang pamumuhunan at kalakalan noong unang bahagi ng dekada-1980. Ang dating daungan nito ay sinara gamit ang lupang hinukay noong pagpapalawak ng lungsod. Ngunit nananatiling isang pulo ang lungsod na ini-uugnay ng mga, tulay papunta sa ibang bahagi ng kalupaang Tsina.

Kilala ang lungsod sa katamtamang klima nito, kulturang Hokkien at Pulo ng Gulangyu, gayon din sa mababang polusyon nito. Noong 2006, pumapangalawa ang Xiamen sa Tsina bilang "pinaka-angkop na lungsod para sa pamumuhay." Nangunguna rin ito bilang "pinakaromantikong libangang lungsod" sa Tsina noong 2011.

## Mga sanggunian
Kategorya:Mga lungsod sa Fujian
Jingzhou

Ang **Jingzhou** () ay isang antas-prepektura na lungsod sa katimugang Hubei, Tsina, na matatagpuan sa mga pampang ng Ilog Yangtze. Ayon sa senso noong 2010, ang kabuuang populasyon nito ay 5,691,707, Nananatili rin ang "Shashi" sa pangalan ng ilang pampook na mga pasilidad, tulad ng Paliparan ng Shashi at isang estasyong daambakal ng pangkargamento na riles.

## Mga sanggunian
{{reflist|refs=

}}

Kategorya:Mga lungsod sa Hubei
Xiangyang

Ang **Xiangyang** ay isang antas-prepektura ng lungsod sa hilaga-kanlurang lalawigan ng Hubei, Tsina at ang pangalawang pinakamalaking lungsod sa Hubei ayon sa populasyon. Nakilala ito bilang **Xiangfan** mula 1950 hanggang 2010. Dumadaloy ang Ilog Han sa gitna ng sentro ng Xiangyang at hinahati ito mula hilaga-patimog. Ang mismong lungsod ay isang aglomerasyon o pagsasama ng dalawang dating hiwalay na mga lungsod: Fancheng at Xiangcheng (nakilala bilang Xiangyang bago ang taong 2010). Ang natira sa lumang Xiangyang ay nasa timog ng Ilog Han at naglalaman ng isa sa pinakamatandang mga buo pang pader ng lungsod sa Tsina, habang nasa hilaga naman ng ilog ang Fancheng. Kapuwa naglingkod ng mahalagang gampanin sa kasaysayan sa kapuwa sinauna at bago ang makabagong kasaysayang Tsino. Sa kasalukuyan, ang lungsod ay naging tudlaam ng pampamahalaan at pampribadong pamumuhunan, bilang bahagi ng pagsisikap ng bansa na paunlarin ang mga loobang lalawigan. Noong 2017, nasa 5.65 milyong katao ang populasyon ng antas-prepektura na lungsod, 3.37 milyon sa kanila ay mga urbanong residente.

## Mga sanggunian
Kategorya:Mga lungsod sa Hubei
Ezhou

Ang **Ezhou** () ay isang antas-prepektura na lungsod sa silangang bahagi ng lalawigan ng Hubei, Tsina. Sang-ayon sa senso 2010, mayroon itong populasyon na 1,048,668 katao, 668,727 sa kanila ay nakatira sa pusod distrito ng Echeng. Ang kalakhang pook (o "*built-up area*") ng Ezhou - Huanggang ay tahanan ng 1,035,496 katao mula sa mga distrito ng Echeng sa Ezhou at Huangzhou sa Huanggang.

## Kasaysayan
Buhat pa sa dinastiyang Han (206220) ang pangalang "Ezhou," na hango sa kalapit na sinaunang Estado ng E na isang basalyong estado sa ilalim ng dinastiyang Zhou (1046256). Bagamat magkailang besee na lumipat-lipat ang luklukang administratibo ng lungsod, hindi nagbago ang pangalan hanggang sa panahon ng Tatlong Kaharian (220−280) kung kailang ito ay naging kabisera ng estado ng Silangang Wu na pinamunuan ni Sun Quan. Binago sa "**Wuchang**" ang pangalan ng lungsod, at nanatili ito noon lamang 1915 na naging punto ng pagkalito sa mga manlalakbay, dahil katunog nito ang mas-malaking lungsod ng Wuchang, ngayon ay bahagi ng Wuhan.

Sa buong kasaysayan ng Tsina nanatiling isang mahalagang lungsod ang Ezhou sa larang pampolitika, pang-ekonomiya, at pangmilitar dahil sa estratehikong kinaroroonan nito sa gitnang kahabaan ng Ilog Yangtze. Isa rin itong napakahalagang lokasyon sa kasaysayan ng Sektang Dalisay na Lupain ng Budismo.

## Mga paghahating pampangasiwaan
May tatlong mga distrito ang antas-prepektura na lungsod ng Ezhou:

## Mga sanggunian
## Mga panlabas na link
*Opisyal na websayt

Kategorya:Mga lungsod sa Hubei
Taicang

Ang **Taicang**  ay isang antas-kondado na lungsod sa ilalim ng kapangyarihan ng antas-prepektura na lungsod ng Suzhou, lalawigan ng Jiangsu. Matatagpuan ang lungsod sa timog ng wawa ng Ilog Yangtze katapat ng Nantong, at hinahangganan ng kabayanan (*city proper*) ng Shanghai sa timog, habang tinatanda rin ng ilog ang karamihang hangganan nito sa kahabaan ng Pulo ng Chongming.

## Pangalan 
Bilang pangalan ng pook, ang Taicang ay sinasabing ibabanggit sa isang alaala sa trono ng hidrologong si Jia Dan noong dinastiyang Song. Aniya, " Kung saang nasa silangan ng Kunshan ngayon, ay tinatawag na Taicang, na kilala rin bilang Gangshen."

## Kasaysayan 
Isang likas na pantalan ang Taicang. Sa ilalim ng dinastiyang Yuan, narating ng lungsod ang tugatog nito sa pagitan ng mga taong 1271 at 1368. Sa ilalim ng dinastiyang Ming, ang Daungang Liuhe ng lungsod ay pinagmulang dako ng mga plota ng kayamanan ng tanyag na marinong si Zheng He. Sa panahong din ito na isinailalim sa pamamahalà ng **Prepektura ng Taicang** ang mga kulumpon (*shoals*) sa wawa ng Ilog Yangtze na paglaon ay naging Pulo ng Chongming.

## Mga paghahating pampangasiwaan
Namamahala ang Taicang sa pitong mga bayan (*zhèn*):

*Chengxiang (城厢镇)
*Fuqiao (浮桥镇)
*Huangjing (璜泾镇)
*Liuhe (浏河镇)
*Ludu (陆渡镇)
*Shaxi (沙溪镇)
*Shuangfeng (双凤镇)

thumb|Tanawin ng Kalye Funan sa Taicang

## Mga sanggunian
## Mga panlabas na link
* Taicang guide on www.Jiangsu.net 

Kategorya:Mga lungsod sa Jiangsu
Jingjiang

Ang **Jingjiang** () ay isang antas-kondado na lungsod na pinangangasiwaan ng antas-prepektura na lungsod ng Taizhou sa lalawigan ng Jiangsu, Tsina. Matatagpuan ito sa hilaga (kaliwang) pampang ng Ilog Yangtze, at ito ay ang pinakatimog na bahagi ng Lungsod ng Taizhou. Hinahangganan ito ng Nantong sa hilagang-silangan, Suzhou sa timog-silangan, Wuxi sa timog, Changzhou sa timog-kanluran, at Zhenjiang sa kanluran. May lawak na 655.6 kilometro kuwadrado ang Jingjiang, na may populasyong 684,360 katao sang-ayon sa senso 2010. 

## Kasaysayan 
Nagsimula bilang isang kulumpon sa Ilog Yangtze ang lupain ng kasalukuyang Jingjiang, na tinawag na **Matuosha** () sa sinaunang Tsina. Habang idinugtong ang kulumpon, hiniwalay ito mula sa noo'y kondado ng Jiangyin upang maging isang bagong kondado noong 1471. Dahil dinarambong ito ng mga Wokou (mga piratang Hapones) nang ilang beses, ipinangalan itong **Jingjiang** na nagngangahulugang "pinapayapa ang (sitwasyon sa) Ilog Yangtze". 

Unang nasa pamamahala ng antas-prepektura na lungsod ng Yangzhou ang kondado ng Jingjiang, at ito'y naging isang antas-kondado na lungsod noong 1993, at noong 1996 inilipat ito sa antas-prepektura na lungsod ng Taizhou.

## Mga paghahating pampangasiwaan
Binubuo ang antas-kondado na lungsod ang walong mga bayan at isang sub-distrito:

* Jingcheng (靖城街道) - sentro ng Jingjiang
* Dongxing (东兴镇)
* Gushan (孤山镇)
* Jishi (季市镇)
* Shengci (生祠镇)
* Maqiao (马桥镇)
* Xieqiao (斜桥镇)
* Xilai (西来镇)
* Xinqiao (新桥镇)

Bilang karagdagan, may isang antas-lalawigan na sona ng ekonomikong pagpapaunlad ang lungsod, ang *Jingjiang Economic Development Zone*.

## Mga sanggunian
## Mga panlabas na link
*中国靖江网 

Kategorya:Mga lungsod sa Jiangsu
Wuxi

Ang **Wuxi** () ay isang lungsod sa katimugang Jiangsu, silangang Tsina, 135 kilometro (84 milya) hilagang-kanluran ng kabayanan ng Shanghai kapag nasa kotse, sa pagitan ng Changzhou at Suzhou. Noong 2024, ang populasyon ng lungsod ay 7.495 milyon, at ang populasyon sa loob ng administratibong lugar nito (prefecture-level city) ay 5.2095 milyon.

Isang litáw na lungsod pangkasaysayan at pangkalinangan sa Tsina ang Wuxi, na mula pa noong sinaunang panahon ay isa nang lumálagông sentrong ekonomiko bilang pusod ng produksiyon at pagluluwas ng bigas, sutla at tela. Sa loob ng mga huling dekada lumitaw ito bilang isang pangunahing tagagawa ng de-kuryenteng mga motor, sopwer, teknolohiyang *solar* at mga parte ng bisikleta. Matatagpuan ang lungsod sa katimugang delta ng Ilog Yangtze at sa Lawa ng Tai, na may 48 maliliit na mga isla at sikat sa mga turista. Kabilang sa kilalang mga palatandaang pook ay Liwasang Lihu, ang Mt. Lingshan Grand Buddha Scenic Area at ang estatwa nitong 88 metro (289 talampakan) ang taas, Liwasang Xihui, Wuxi Zoo and Taihu Lake Amusement Park at ang Museo ng Wuxi.

Pinaglilingkuran ang lungsod ng Paliparang Pandaigdig ng Sunan Shuofang na binuksan noong 2004, ang Wuxi Metro na binuksan noong 2014, at ang Shanghai–Nanjing Intercity High-Speed Railway na nag-uugnay nito sa Shanghai. Ang Unibersidad ng Jiangnan, isang mahalagang pambansang pamantasan nf “Proyektong 211” at sentro ng siyentipikong pananaliksik, ay unang itinatag noong 1902 ngunit muling binuo noong 2001 kalakip ng pagsasanib ng dalawang ibang mga kolehiyo.

## Etimolohiya
Ang Wuxi ay literal na nagngangahulugang "walang tinggaputi". Ang pangalang "may tinggaputi" (有錫) ay ginamit noong panandaliang dinastiyang Xin. Sa kabila ng naiibang mga kuwento sa pinagmulan ng "Wuxi," sumasang-ayon ang maraming mga dalubhasang Tsino sa pananaw na hango ang salita sa "lumang wikang Yue" o, di-umano, sa lumang mga wikang Kra–Dai.

## Mga paghahating pampangasiwaan 
Namamahala ang antas-prepektura na lungsod ng Wuxi sa pitong mga dibisyong antas-kondado, na kinabibilangan ng limang mga distrito at 2 antas-kondado na mga lungsod. Ang impormasyong inilalahad dito ay gumagamit ng sistemang metriko at datos mula sa senso 2023.

Ang mga dibisyong antas-kondado na ito ay nahahati pa sa 73 mga dibisyong antas-*township* na kinabibilangan ng 59 mga bayan at 24 mga subdistrito.

## Mga sanggunian 
## Mga panlabas na link
*
*Websayt ng Pamahalaan ng Wuxi (mayroon sa wikang Tsino, Hapones at Ingles)
*Wuxi sa *China Daily*

Kaurian:Mga lungsod sa Jiangsu
Taizhou, Zhejiang

Ang **Taizhou** (pagbigkas sa Pamantayang Mandarin ng PRC: , wikaing Taizhou: Tetsiu), salitang tinatawag na **Taichow**, ay isang lungsod sa gitnang baybaying-dagat ng Dagat Silangang Tsina ng lalawigan ng Zhejiang. Ito ay matatagpuan 300 kilometro (190 milya) timog ng Shanghai at 230 kilometro (140 milya) timog-silangan ng Hangzhou, ang kabiserang panlalawigan. Hinahangganan ito ng Ningbo sa hilaga, Wenzhou sa timog, at Shaoxing, Jinhua, at Lishui sa kanluran. Bukód sa mismong munisipalidad, kasama sa nasásaklawan ng antas-prepektura na lungsod ng Taizhou ang 3 mga distrito, 2 antas-kondado na mga lungsod, at 4 mga kondado.

Batay sa senso 2010, mayroong 5,968,838 katao ang antas-prepektura na lungsod. 3,269,304 sa kanila ay nasa kalakhan o *built-up* na pook na binubuo ng 3 mga distritong urbano at Lungsod ng Wenling na malakihang sakop na ngayon ng *conurbation* nito.

## Etimolohiya
Pinaniniwalaang nagmula ang pangalan ng Taizhou sa kalapit na Bundok Tiantai.

## Kasaysayan
200px|thumb|left|Sinaunang pader ng lungsod ng Linhai
Limandaang taon na ang nakalilipas, nagsimulang tumira ang mga ninuno ng kasalukuyang mga mamamayan ng Taizhou ang lugar na ito. Noong mga dinastiyang Xia, Shang, at Zhou, panahong nakatuon ang estadong Tsino sa limasan ng Ilog Dilaw, bahagi ng kaharian ng Dong'ou ang pook ng kasalukyang Taizhou. Kasunod ng mga panlulupig ng Imperyong Qin noong ika-3 dantaon , may isang pamayanan sa lugar na kinilalang Bayan ng Huipu. Unang nakabilang ito sa Prepektura ng Minzhong, ngunit nilipat ito sa Prepektura ng Kuaiji noong dinastiyang Han.

Noong Agosto 22, 1994, itinatag ang Munisipalidad ng Taizhou bilang kapalit sa Prepektura ng Taizhou at pinagtibay ito ng Konseho Estado. Noong 1999, inaproba ng Konseho Estado ang Taizhou upang maging pangunahing lungsod sa estrukturang urbanisasyon ng Zhejiang at sentro ng sub-sona ng unang-klaseng ekonomiya. Pinagtibay ng Pambansang Komisyon ng Pagpapaunlad at Reporma noong Agosto 15, 2003, pormal na naging isa sa 16 lungsod ng Delta ng Ilog Yangtze ang Taizhou.

## Heograpiya
Ang Taizhou ay may mahabang baybaying-dagat na 651 kilometro (405 milya) ang haba at kalat ng maraming mga pulo, pinakamalaki sa mga ito ay Pulo ng Yuhuan sa timog. Karaniwang patag ang mga pook baybaying-dagat sa silangan, na may paminsan-minsang maburol na lupain. Mabunok ang mga silangan at hilagang bahagi ng Taizhou, kalakip ng Kabundukang Yandangshan sa timog-kanluran, Kabundukang Kuocang () sa kanluran, at Bundok Tiantai sa hilagang-kanluran. Ang pinakamataas na punto ng Taizhou ay Mishailang (), isang 1,382.4 metro (4,535 talampakang) bundok sa Kabundukang Kuocang na siya ring pinakamataas na punto sa silangang bahagi ng lalawigan ng Zhejiang.

## Mga sanggunian
## Mga panlabas na link
*Websayt ng Pamahalaan ng Taizhou 
*Grupong Geely 

Kategorya:Mga pamayanan sa Tsina
Distrito ng Jiangdu

Ang **Distrito ng Jiangdu** () ay isa sa tatlong mga distrito ng antas-prepektura na lungsod ng Yangzhou sa lalawigan ng Jiangsu, Tsina. May humigit-kumulang 1,017,000 katao ang distrito noong 2018.

Ang Paliparan ng Yangzhou Taizhou, na naglilingkod sa mga lungsod ng Yangzhou at Taizhou, ay matatagpuan sa bayan ng Dinggou, Jiangdu.

## Kasaysayan 
Ayon sa mga tala ng pamahalaan, nagsimula ang agrikultural na produksiyon sa lugar noong humigit-kumulang lima hanggang anim na libong taon na ang nakararaan.

Noong Nobyembre 2011, ginawang distrito ang dating antas-kondado na lungsod ang Jiangdu.

## Mga sanggunian
*www.xzqh.org 

## Mga panlabas na link
*"Illustrated Album of Yangzhou Prefecture", from 1573–1620, has illustrations of Jiangdu District

Jiangdu, Distrito
Zhenjiang

Ang **Zhenjiang**, alternatibong romanisado bilang **Chinkiang**, ay isang antas-prepektura na lungsod sa lalawigan ng Jiangsu, Tsina. Ito ay nasa katimugang pampang ng Ilog Yangtze malapit sa bagtasan nito sa Dakilang Kanal. Katapat ito ng Yangzhou na nasa hilaga, at nasa pagitan ito ng Nanjing (sa kanluran nito) at Changzhou (sa silangan nito). Dating kabiserang panlalawigan ng Jiangsu ang Zhenjiang na nananatiling mahalagang pusod ng transportasyon.

Kapuwang mas-kilala ang lungsod sa Tsina at sa ibayong-dagat sa kanilang mabangong itim na suka na isang pangunahing panimpla sa lutuing Intsik.

## Mga pangalan
Bago ang paggamit ng Hanyu Pinyin, karaniwang niroromanisado ang pangalan ng lungsod bilang   o 

Kabilang sa mga dating pangalan nito ang **Jingkou** at **Runzhou**.

## Klima
## Mga paghahating pampangasiwaan
Namamahala ang antas-prepektura na lungsod ng Zhenjiang sa 6 antas-kondado na mga dibisyon, kabilang na ang tatlong mga distrito at tatlong antas-kondado na mga lungsod.

Ang mga ito ay nahahati pa sa 77 mga dibisyong antas-township, na kinabibilangan ng 66 mga bayan, 1 *township* at 10 mga subdistrito.

## Demograpiya
Tulad sa Nanjing, buong napalitan na ng isang diyalekto ng Silangang Mandarin ang mga lumang diyalekto ng Wu ng Zhenjiang. Hindi ito maiintindihan ng mga residente ng kalapit na Changzhou, na ang diyalekto nito ay nananatiling isang uri ng Taihu Wu.

## Industriya
Pinagtibay ng Konseho Estado ang *Zhenjiang Export Processing Zone* noong 10 Marso 2003 na may nakaplanong kabuoang lawak na 2.53 kilometro kuwadrado (0.98 milya kuwadrado). Natapos ang isahang yugto na proyekto noong Disyembre 2003 at saklaw nito ang 0.91 kilometro kuwadrado (0.35 milyang kuwadrado) na lawak at pinatotohanan ng Pangasiwaan ng Adwana Panlahat (*Customs General Administration*) at pitong ibang mga ministeryo para mapatakbo noong 24 Disyembre 2003. Ang *Zhenjiang Export Processing Zone* ay matatagpuan malapit sa Paliparan ng Changzhou at Pantalan ng Zhenjiang.

## Mga kambal at kapatid na lungsod
* Kiskőrös, Hungary
* Kuching, Malaysia
* Stavropol, Rusya
* Tsu, Mie, Hapon
* Tempe, Arizona, Estados Unidos

## Talababa
## Mga sanggunian
* 
* .
* . 
* 
* 

## Mga panlabas na link
* 
* Websayt ng Pamahalaan ng Zhenjiang  (mayroon sa mga wikang Tsino at Ingles)

Kategorya:Mga lungsod sa Jiangsu
Taixing

Ang **Taixing** () ay isang antas-kondado na lungsod na pinamamahalaan ng Taizhou sa lalawigan ng Jiangsu, Tsina. Ito ay nasa Delta ng Ilog Yangtze at hinahangganan ng mga antas-prepektura na lungsod ng Nantong sa silangan, Changzhou sa timog-kanluran, at Zhenjiang sa kanluran.

## Kasaysayan 
Hiniwalay ang katimugang bahagi ng kondado ng Hailin noong 938 PK (pagkaraan ng kapanganakan ni Kristo) upang maging Taixing at pinamamahalaan ng Taizhou. Nasa hurisdiksiyon ito ng Yangzhou noong panahon ng Yuan at Ming, ngunit inilipat ito sa Tongzhou paglaon. Binalik ito sa Yangzhou noong 1953, at naging isang antas-kondado na lungsod noong 1992. Inilipat ang pamamahala nito sa Taizhou noong 1996.

## Mga sanggunian 
* 

## Mga panlabas na link 
* Ingles na Gabay ng Lungsod ng Taixing (Jiangsu.net)

Kategorya:Mga lungsod sa Jiangsu
Danyang

Ang **Danyang** () ay isang antas-kondado na lungsod na matatagpuan sa timog-kanluran o kanang pampang ng Ilog Yangtze, at nasa pamamahala ng antas-kondado na lungsod ng Zhenjiang sa lalawigan ng Jiangsu. Kilala ito sa paggawa ng mga lenteng optika (*optical lenses*) na ginagamit sa mga salamin sa mata at salamin sa mata na pananggalang sa araw. may kabuoang lawak na 1,059 kilometro kuwadrado (409 milya kuwadrado) ang Danyang, at may populasyon itong humigit-kumulang 890,000. Ang mga mamamayan ng Danyang ay nagsasalita ng isang diyalekto ng wikang Wu, at nasa hangganang lingguwistika sa pagitan ng wikang Wu at Jianghuai Mandarin ang lungsod.

## Kasaysayan
Noong panahon ng apat na mga Dinastiyang Katimugan (Nan Chao) mula 420 hanggang 589 PK (Pagkatapos ng kapanganakan ni Kristo) nang nasa Jiankang (makabagong Nanjing) ang pambansang kabisera ng Tsina, ang Danyang ay sariling bayan ng mga emperador ng mga Dinastiyang Katimugang Qi (479-502) at Liang (502-557), na nakalibing sa kanayunan sa labas ng lungsod. Sa kasalukuyan matatagpuan pa rin ang 11 sa mga puntod ng imperyo buhat ng mga Katimugang Dinastiya sa silangan at hilagang-silangan ng lungsod. Katangi-tangi ang mga ito dahil sa pambihirang mga estatwang bato ng maalamat na mga hayop na tumatanda sa sagradong daan (*shen dao*) papunta sa bawat puntod.

## Ekonomiya
Bilang isa sa mahalagang mga lungsod sa Delta ng Ilog Yangtze na bukas sa banyagang kalakalan, naipakita ng Danyang ang malakas na ekonomiya at pamantayan ng pamumuhay mula noong 2000. Noong 2007, umabot ang GDP ng Danyang sa 35.7 bilyong yuan (US$4.7 bilyon), at GDP sa bawat tao nito ay umabot sa 44,242 yuan (US$6,061). Panlabing-anim ang ekonomiya ng Danyang sa pangunahing mga antas-kondado na lungsod ng Tsina noong 2010.

Namuhunan sa Danyang ang mga negosyo mula sa 32 mga bansa at rehiyon, na may pinagsamang *paid-in capital* na US$1 bilyon. Bilang isang umuunlad na lungsod sa loob ng ekonomikong lawak ng impluwensiya ng Shanghai, nakakaakit ang Danyang ng mga negosyong panloob at pambanyaga. Ang pangunahing mga industriya sa Danyang ay mga inireresetang salamin sa mata (*prescription eyewear*), mga kasangkapan at hardwer, at mga bahagi ng kotse.

### *Spectacles City*
Ang "*The Spectacles City*," na matatagpuan sa Danyang, ay isa sa pinakamalaking mga sentrong paninda ng salamin sa mata sa Tsina. Itinayo ito noong 1986, at tatlong mga yugto ang pinagdaanan ng pagtatayo nito. Kalaunan sinanib ito sa mga pamilihang Huayang Spectacles at Yunyang Spectacles. May lawak itong higit sa 32,000 metro kuwadrado (344,445 talampakang kuwadrado).

## Talassangunian 
## Mga panlabas na link 
*Websayt ng Pamahalaan ng Danyang 
*Gabay sa Lungsod ng Danyang sa wikang Ingles (Jiangsu.NET)

Kategorya:Mga lungsod sa Jiangsu
Jurong

Ang **Jurong** () ay isang antas-kondado na lungsod sa lalawigan ng Jiangsu, silangang Tsina, na pinamamahalaan ng antas-prepektura na lungsod ng Zhenjiang.

Noong 129 BK, ang anak ni noo'y Prinsipe Liu Fa ng Changsha na si Dang ay naging Markes ng Jurong. Kasunod ng kaniyang maagang pagkamatay, ang mga lupang binigay sa kaniya ay naging kondado ng Jurong sa sumunod na taon. Dating nasa pamamahala ng Nanjing ang Jurong, ngunit sinama ito sa Prepektura ng Zhenjiang noong 1950, na naging Lungsod ng Zhenjiang noong 1983. Ginawang isang antas-kondado na lungsod ang kondado noong 1995.

## Transportasyon
Ipinapanukalang itatayo sa Jurong ang ilang mga estasyon ng Linyang S6 ng Nanjing Metro, na kilala rin bilang "*Nanjing–Jurong Intercity Metro*".

Nasa dakong timog-kanlurang labas ng lungsod ang Kanlurang Estasyon ng Jurong sa pangmabilis na daambakal na Nanjing–Hangzhou.

## Mga sanggunian 
## Mga panlabas na link
**Jurong City English Guide* (*Jiangsu.NET*)

Kategorya:Mga lungsod sa Jiangsu
Yangzhong

Ang **Yangzhong** () ay isang antas-kondado na lungsod na pinamamahalaan ng antas-prepektura na lungsod ng Zhenjiang sa lalawigan ng Jiangsu, Tsina. Ito ay ang pinakasilangang dibisyong antas-kondado mg Lungsod ng Zhenjiang.

## Kasaysayan 
Noong panahon ng Silangang Jin, mayroong ilang mas-maliit na mga kulumpon sa lugar ng kasalukuyang Yangzhong. Sa paglipas ng panahon, lumaki ang mga ito at sinanib sa isang mahabang kulumpon pagsapit ng panahong Tang, na tinawag na Xiaozhou (; literal na "maliit na kulumpon") noong dinastiyang Song. Binago ang pangalan ito sa Xinzhou () at kalaunan ay Ximinzhou () noong dinastiyang Ming, at itinalagang Taipingzhou () noong dinastiyang Qing.

Noong 1904, ipinasiya ng palasyo ng emperador na magtatag ng isang sub-prepektura na papangalanang Taiping. Naging kondado ito noong 1911, ngunit dahil may kapangalan ito sa Anhui, binago ito sa Yangzhong na daglat ng "," na nagngangahulugang "(ang kulumpon ay) nasa Ilog Yangtze."

Sa kasagsagan ng Digmaang Tsino-Hapones, kinuha ng hukbong Hapones ang kondado noong 1938, at pinamunuan ito ng mga maka-Hapong tumutulong sa kanila. Nilusob ng ''Jiangnan Counter-Japanese Volunteers' Army'' ang kondado noong 1939, at nakontrol ito ng mga Nasyonalista ngunit muling kinuha ito ng hukbong Hapones noong 1940. Noong Hulyo 1945 napatalsik ng mga puwersa ng Partido Komunista ng Tsina ang pamahalaang papet ng kondado, subalit nakontrol ng pamahalaang Nasyonalista ito noong Disyembre. Muling nakuha ng PLA ang kondado noong Abril 22, 1949.

Noong 1994 naging isang antas-kondado na lungsod ang kondado ng Yangzhong.

## Klima 
## Takasanggunian 
* 

## Mga panlabas na link 
*Yangzhong City English guide (Jiangsu.NET)

Kaurian:Mga lungsod sa Jiangsu
Shenzhen

Ang **Shenzhen** (, Mandarin: ) ay isang pangunahing lungsod sa lalawigan ng Guangdong, Tsina; bahagi ito ng *megalopolis* na Delta ng Ilog Perlas, at hinahangganan ng Hong Kong sa timog, Huizhou sa hilagang-silangan, at Dongguan sa hilagang-kanluran. Hawak nito ang katayuang sub-probinsiyal, na may mga kapangyarihang bahagyang mas-mababa sa kapangyarihan ng lalawigan.

Opisyal na naging lungsod ang Shenzhen, na halos sumusunod sa mga hangganang pampangasiwaan ng Kondado ng Bao'an County, noong 1979. Hinango ang pangalan nito mula sa dating bayang kondado kung saang ang estasyong daambakal nito ay ang huling lugar ng hinto sa bahaging kalupaan ng daambakal sa pagitan ng Canton at Kowloon. Noong 1980, itinatag ang Shenzhen bilang kauna-unahang *special economic zone* ng Tsina. Ang nakarehistrong populasyon ng Shenzhen noong 2017 ay nasa humigit-kumulang 12,905,000 katao. Isa ang Shenzhen sa pinakamabilis na lumalagong mga lungsod sa mundo noong dekada-1990 at dekada-2000, at pumapangalawa ito sa talaan ng *Lonely Planet* na sampung nangungunang mga lungsod para bisitahin.

Ang porma ng lungsod ng Shenzhen ay bunga ng masiglang ekonomiya - na naging posible ng mabilis na dayuhang pamumuhunan kasunod ng pagtatatag ng patakaran ng "reporma at pagbubukas" noong 1979. Ang lungsod ay isang pangunahing pusod ng pandaigdigang teknolohiya na binansagan ng midya bilang susunod na Silicon Valley.

Tahanan ang Shenzhen ng Pamilihang Sapi ng Shenzhen gayon din ng mga punong tanggapan ng mga kompanyang multinasyonal tulad ng JXD, Vanke, Hytera, CIMC, SF Express, Shenzhen Airlines, Nepstar, Hasee, Ping An Bank, Ping An Insurance, China Merchants Bank, Tencent, ZTE, Huawei, DJI at BYD. Nasa ika-14 na puwesto ang Shenzhen sa *2019 Global Financial Centres Index*. Mayroon itong isa sa pinaka-abalang mga daungang lagayan (*container ports*) sa mundo.

## Talababa
## Mga sanggunian
Kategorya:Mga pamayanan sa Tsina
Yantai

Ang **Yantai**, dating kilala bilang **Zhifu** o **Chefoo**, ay isang antas-prepektura na lungsod sa Kipot ng Bohai sa hilaga-silangang bahagi ng lalawigan ng Shandong, Tsina. Ito ay nasa katimugang baybaying-dagat ng Look ng Korea at hinahangganan nito ang Qingdao sa timog-kanluran at Weihai sa silangan. Ito ang pinakamalaking pantalang pandagat na pampangingisda sa Shandong. Sang-ayon sa senso 2010, mayroon itong 6,968,202 katao, 2,227,733 sa kanila ay nakatira sa *built-up area* na binubuo ng apat na mga distritong urbano ng Zhifu, Muping, Fushan, at Laishan.

## Mga sanggunian
* .
* .

## External links
* Opisyal na websayt ng Yantai  (mapipilian ang mga sumusunod na wika: Tsino, Ingles, Aleman, Pranses, Hapones at Koreano)
* Mga lumang retrato ng Yantai (Chefoo) 
* Makasaysayang mapa ng Yantai noong 1912

Kategorya:Mga pamayanan sa Tsina
Binzhou

Ang ** Lungsod ng Binzhou ** ay isang lungsod sa probinsiya ng Shandong sa bansang Tsina.

Kategorya:Mga pamayanan sa Tsina
Weifang

Ang **Weifang** () ay isang antas-prepektura na lungsod sa gitnang bahagi ng lalawigan ng Shandong, Republikang Bayan ng Tsina. Hinahangganan nito ang Dongying sa hilaga-kanluran, Zibo sa kanluran, Linyi sa timog-kanluran, Rizhao sa timog, Qingdao sa silangan, at nakatanaw sa Look ng Laizhou sa hilaga. Ang populasyon nito ay 9,086,241 katao noong senso ng 2010, 2,659,938 sa kanila ay nakatira sa *built-up* ("o *metro*") *area* na binubuo ng apat na mga distritong urbano (*Kuiwen, Weicheng, Hanting at Fangzi*) at Changle County.

Ang Weifang ay may maraming likas at makasaysayang mga pook, tulad ng Hardin ng Shihu (mula pa noong huling bahagi ng Dinastiyang Ming at unang bahagi ng Dinastiyang Qing), Pabilyong Fangong (mula noong Dinastiyang Song), mga sityong posil (kasama ang mga posil ng dinosoro sa Shanwang, Linqu), Pambansang Kagubatang Liwasan ng Bundok Yi, Bundok Qingyun at ang Batis ng Matandang Dragon.  Tanyag din ang nakapintang mga limbag-kahoy (*woodcuts*) pambagong taon New mula Yangjiabu. Pinaglilingkuran ang lungsod ng Paliparan ng Weifang patungo sa maraming mga lungsod ng bansa.

## Mga sanggunian
Kategorya:Mga pamayanan sa Tsina
Nanning

Ang **Nanning** (; Zhuang: '''') ay ang kabisera at pinakamataong antas-prepektura na lungsod ng Nagsasariling Rehiyon ng mga Zhuang ng Guangxi sa katimugang China. Kilala ito bilang "Luntiang Lungsod" dahil sa kasaganaan ng mayabong subtropikal na mga dahon. Matatagpuan ito sa katimugang bahagi ng Guangxi at pinaliligiran ito ng maburol na limasan, kalakip ng mainit na klimang mahalumigmig na subtropikal na naiimpluwensiyahan ng balaklaot. Magmula noong 2014, mayroon itong populasyon na 6,913,800 katao na may 4,037,000 katao sa pook urbano nito. 

Unang nakatira sa lugar ng Nanning ang mga Baiyue. Noong 1949, nagsimulang umunlad ang ekonomiya ng Nanning mula sa dating gampanin nito bilang isang sentrong pampangasiwaan at pangkomersiyo, nang sumailalim ito sa patuloy na paglagong industriyal. Sa kasalukuyan, itinuturing sentro ng ekonomiya, pananalapi, at kalinangan ng Guangxi ang Nanning, at ang pangunahing sentro para sa pagsasanay ng minoryang Zhuang sa Guangxi. Nasa sentro ng lungsod ang People's Park (maaaring isalin nang literal bilang *Liwasang Bayan*).

## Mga sanggunian
Kategorya:Mga pamayanan sa Tsina
Guangxi

Ang **Guangxi** (Zhuang: , Tsino: ) ay isa sa mga nagsasariling rehiyon (autonomous regions) ng bansang Tsina.

----

Kategorya:Tsina
Kategorya:Republikang Popular ng Tsina
Xinjiang

Ang **Xinjiang** (Tsino: 新疆, pinyin: *Xīnjiāng*; Uighur: شىنجاڭ, romanisasyon *Shinjang*; Romanisasyong pangkoreo: *Sinkiang*) ay isa sa mga nagsasariling rehiyon (*autonomous regions*) ng Republikang Popular ng Tsina. Nasa kanlurang bahagi ng Tsina ang Xinjiang, na pinapaligiran ng Apganistan, Indiya, Kazakhstan, Kirgistan, Monggolya, Pakistan, Rusya at Tayikistan, mga lalawigan ng Gansu at Qinghai, at ng nagsasariling rehiyon ng Tibet. Ang kabisera nito ay ang Ürümqi.

Kategorya:Xinjiang
Kategorya:Gitnang Asya
Tibet

)]]

 sa loob ng Tsina (pula)]]

Ang **Tibet** o **Xizang**, (Tibetano: **བོད་**, Tsino: **西藏**, Pinyin: **Xīzàng**),  ay isang rehiyon sa Tibetanong Talampas sa loob ng Asya sa Himalayas. Kinarapatan ang Republikang Bayan ng Tsina sa pangalan ng Nagsasariling Rehiyon ng Tibet at kinarapatan ang Pamahalaang Sentral ng Tibet bilang isang libreng estado. Ito ang tradisyunal inang-bayan ng mga Tibetanong tao.

Kategorya:Tibet
Simón de Anda y Salazar

]]
, Pampanga ]]

Si **Simón de Anda y Salazar** (Oktubre 28 1709 — Oktubre 30, 1776) ay ang naging gobernador-heneral ng Pilipinas mula Hulyo 1770 hanggang ika-30 ng Oktubre 1776. Siya ay isinilang sa bayan ng mga Basque sa hilagang Espanya.

## Pananakop ng Britanya
Si De Anda y Salazar ay naging isang Tagapakinig ng *Audiencia Real* ng Maynila, ang kataas-taasang hukuman ng pag-aapela, at hinirang din siya bilang Bise-Gobernador noong pananakop ng Britanya sa Maynila. Subalit niyan, nilisan niya ang Maynila noong gabi ng ika-5 ng Oktubre 1762 noong nagsimula ang Labanan sa Maynila (1762) — at siya'y nagtatag ng isang hukbo at pansamantalang kolonyal na pamahalaan ng Espanya sa Bulacan, (na dating nakapaloob pa sa lalawigan ng Pampanga), at ipinagpatuloy ang kampanyang militar laban sa mga Ingles. 

## Kasunduan sa Paris (1763)
Noong Marso 1764, ang mga utos ay nakarating lagda ng kapwa kina *Jorge III* (Hari ng (Britanya]]) at *Carlos III* (Hari ng Espanya)
na isauli ang lungsod ng Maynila sa Espanya alinsunod sa *Kasunduan sa Paris* ng 1763. 

Ang nakaupong Britanikong *Gobernador Drake* ay kinasuhan ng mga pagkakasala bilang gobernador subalit siya ay nakaalpas sa pamamagitan ng pagbibitiw at pagtakas noong ika-29 Marso 1764. Sa pagkakataong iyon, ang Konseho ng Maynila ay nagtalaga ng kapalit na gobernador, isang nagngangalang *Alexander Dalrymple*, ngunit siya  ay hindi tinanggap at sinunod ng garison ng Maynila. Noong ika-1 ng Abril 1764, ang garison ng Maynila ay seremonyal na sama-samang lumabas, umuuwi, at ibinalik sa mga Espanyol ang kapangyarihan sa Maynila.

## Gobernador-Heneral ng Pilipinas
Naglakbay si Anda sa Espanya, at siya ay tinanggap ng mabuti ng parlamento, at siya'y ginawang Konsehal ng Kaharian ng Kastilya, Ito sa kabila ng kanyang mga sinulat ng liham na inirereklamo ang ilang kaguluhan sa Pilipinas, kabilang ang kanyang isinulat laban sa mga prayle.

Noong ika-12 ng Abril 1768 si Anda ay bumalik sa Pilipinas at sa pamamagitan ng Kautusan ng Kahariang Espanya ay naging Gobernador-Heneral noong Hulyo 1770. Nagpatuloy siya laban sa kanyang hinalinhan at ang mga iba pang politiko, at kanyang pinukaw ang oposisyon sa kanyang pagbabago ng hukbong Espanyol ng Pilipinas. Namatay si Simón de Anda y Salazar noong ika-30 ng Oktubre 1776, sa *Ospital ng San Felipe* sa Cavite sa edad na 67 taon.

## Kanyang Pamana
* Ang **Monumento ng Anda** sa Maynila ay itinayong pagbigay-pugay sa kanyang mga nagawa, gayundin ang katulad nitong monumento sa Bacolor, Pampanga. 
*  Ipinangalan ang mga Munisipalidad ng **Anda, Bohol** at **Anda, Pangasinan** na turing sa kanya. 
* Ipinangalan din sa kanya ang isang lansangan sa kabisera ng teritoryong *Basque* sa **Vitoria-Gasteiz**, malapit sa kanyang sinilangang *Subijana de Álava* sa Espanya.

## Mga sanggunian
Kategorya:Gobernador-Heneral ng Pilipinas
Kategorya:Kasaysayan ng Pilipinas
Xinghua

Ang **Xinghua** () ay isang antas-kondado na lungsod na pinamamahalaan ng antas-prepektura na lungsod ng Taizhou, lalawigan ng Jiangsu, Tsina. Ito ay nasa gitnang bahagi ng lalawigan, at hinahangganan ng antas-prepektura na mga lungsod ng Yancheng sa hilaga at silangan at Yangzhou sa kanluran.

Ang Xinghua ay daglat ng "***Xing**sheng jiao**hua***  (兴盛教化)" na nagngangahulugang "pinauunlad (ang) turong (Confucianismo)."

## Kasaysayan 
Noong 920, hiniwalay ni Wu ng mga Sampung Kaharian ang hilagang bahagi ng noo'y kondado ng Hailing upang maitatag ang kondado ng Xinghua. Bago ito, ang lupang ginamit upang pakuluan ang tasik (*brine*) ay tinawag na Zhaoyuanchang.

Binaba ang katayuan ng kondado sa *township*, bilang *Zhaoyang township*, noong 1135, ngunit binalik muli ang dating katayuan noong 1149.

Noong 1987, ang kondado ay naging antas-kondado na lungsod ng Yangzhou. Nanatili ito sa pamamahala ng Yangzhou hanggang noong 1996, nang inilipat ito sa Taizhou.

## Mga sanggunian 
## Mga panlabas na link 
*  Opisyal na websayt ng lokal na pamahalaan
*  "Illustrated Album of Yangzhou Prefecture", from 1573–1620, has illustrations of Xinghua

Kategorya:Mga lungsod sa Jiangsu
Petropavlovsk-Kamchatsky

Ang ** Lungsod ng Petropavlovsk-Kamchatsky ** ay isang lungsod sa dibisyon ng Kamchatka Krai sa bansang Rusya.

## Heograpiya
Nakaposisyon sa loob ng matataas na lupain sa kabundukan na napapalibutan ng mga taluktok ng bulkan, ang munisipalidad ay sumasakop sa bulubunduking topograpiya na pumipigil sa walang harang na pagpapakita ng abot-tanaw mula sa anumang urban vantage point. Sa ibayo ng Look ng Avacha mula sa lungsod sa Vilyuchinsk ay ang pinakamalaking baseng submarino ng Rusya, ang Baseng Submarinong Nuklear ng Rybachiy, na itinatag noong pamamahalang Sobyet at ginagamit pa rin ng Hukbong Dagat ng Rusya. Ang lungsod ay matatagpuan  mula sa Moscow  at  mula sa Vladivostok.

## Kasaysayan
Ang lungsod ay itinatag ni Vitus Bering, isang maglalayag na Olandes na naninilbihan sa Hukbong Dagat ng Rusya.

## Mga sanggunian
Kategorya:Mga bayan at lungsod sa Rusya
Kategorya:Kamchatka Krai
Yoko Ishida

Si  ay isang mang-aawit na ipinanak noong 7 Oktubre 1973 sa Niigata, Niigata Prefecture ng bansang Hapon. Sa kasalukuyan, siya ay isang *solo artist* at isa sa mga punong abala ng palabas na Geneon Entertainment at Hyper Voice. Siya alam para mayroon gumawa Awiting Tema sa anime gaya ng *Prétear*, *Ai Yori Aoshi* at mga seryeng *Ah! My Goddess*, bilang kabutihan bilang para mayroon awitin sa ang CD serye ng Para Para Max.

Ishida pumasok mga entertainment tiyaga pagkaraan magkamit paligsahan para maging mga mang-aawit ng anime. Siya yari kanyang debut noong 1993 kasama ang awit *Otome no Policy* ("Maiden's Policy"), mga ending para anime *Sailor Moon R*. Sa mga panahon kanyang pangalan ay sumulat gaya ng 石田よう子, pero siya ay mamaya palitan sa 石田陽子. Noong 2000, siya palitan kanyang pangalan muli sa kanji para 石田燿子, sino siya gamit para iri araw.

Hiwalay mula mga anime awit, siya tanggapin pati awitin mga anak awit.

Si Yoko Ishida ay may taas na 156&nbsp;cm at ang kanyang "blood type" ay "A".

## Diskograpiya
### Mga Single
* Marso 21 1993: *Otome no Policy* — mga ending para anime *Sailor Moon R*
* Agosto 1 1994: *Yasashisa no Tamatebako*
* Hunyo 21 1995: *Choppiri Chef Kibun*
* Nobyembre 1 1995: *Zukkoke Paradise*
* Oktubre 24 2001: *Sugar Baby Love* — mga opening para anime *A Little Snow Fairy Sugar*
* Abril 24 2002: *Towa no Hana* — mga opening para anime *Ai Yori Aoshi*
* Nobyembre 7 2002: *Ienai Kara* — mga ending para anime *Petite Princess Yucie*
::*(mga awit ay B-side para mga single *Egao no Tensai* bago Puchi Puris)*
* Pebrero 26 2003: *Shinjitsu no Tobira* — mga opening para anime *Gunparade March ~aratanaru kougunka~*
* Oktubre 29 2003: *Takaramono* — mga opening para anime *Ai yori Aoshi ~enishi~*
* Abril 28 2004: *Natsuiro no Kakera* — mga ending para anime *This Ugly Yet Beautiful World*
::*(mga awit ay B-side para mga single *metamorphose* bago Yoko Takahashi)*
* Enero 26 2005: *OPEN YOUR MIND ~chiisana hane hirogete~* — awiting tema para anime *Ah! My Goddess*
* Pebrero 8 2006: *Aka no Seijaku* — ika-2 ending para anime *Shakugan no Shana*
* Abril 26 2006: *Shiawase no Iro* — awiting tema para anime *Ah! My Goddess: Everyone Has Wings*

### Mga album
* Pebrero 26 2003: *sweets*
* Agosto 25 2004: *Hyper Yocomix*
* Marso 9 2005: *all of me*
* Agosto 25 2006: *Hyper Yocomix 2*
* Setyembre 21 2007: *Single Collection*
* Hunyo 25 2008: *Hyper Yocomix 2*

## Panlabas na kawing
Mga impormasyon tungkol kay Yoko Ishida:

* Yoko Ishida Official Website (sa Wikang Hapon)
* Yoko Ishida home page  at Geneon's site (sa Wikang Hapon)
* Yoko Ishida Official Blog  (sa Wikang Hapon)
* Yoko Ishida sa Anison Database
* CLUB SWEETS  — official fan site

Ishida, Yoko